દર બે વર્ષે અમેરિકી હાઉસ રીપ્રેઝન્ટેટીવના 435 સભ્યોની ચૂંટણી યોજાઈ છે જયારે સેનેટના 100 સભ્યોમાંથી 33 ટકા સભ્યોની દર બે વર્ષે ચૂંટણી યોજાઈ છે જે અમેરિકી રાજકારણમાં મહત્વની ગણવામાં આવે છે અને તેમાં ગઈકાલે પ્રેસીડેન્ટ ઈલેકશન કરતા પણ વધુ મતદાન કર્યુ હતું. સેનેટમાં રીપબ્લીકન પાર્ટીને 51 અને ડેમોક્રેટીક પાર્ટીને અત્યાર સુધીમાં 42 બેઠકો મળી છે જયારે બે બેઠકો પર અન્ય પક્ષો ચૂંટાયા છે. જયારે હાઉસ ઓફ રીપ્રેઝન્ટેટીવ 435 બેઠકોમાં 396ના પરિણામ આવ્યા છે અને તેમાં ડેમોક્રેટીક પાર્ટીએ 207 બેઠકો મેળવી છે જયારે રીપબ્લીકન પાર્ટીને 189 બેઠક મળી છે. સેનેટની પાંચ બેઠકોના પરિણામ હજુ બાકી છે. પરંતુ રીપબ્લીકન પાર્ટીએ જે રીતે આ બહુમતી મેળવી છે તેને કારણે અમેરિકી સંસદમાં મહત્વના સેનેટમાં શાસક પક્ષની બહુમતીએ ટ્રમ્પ માટે રાહત સર્જી છે. તમામ અમેરિકી નિયુક્તિઓ જેમાં સુપ્રીમ કોર્ટના ન્યાયમૂર્તિઓનો પણ સમાવેશ થાય છે જેમાં સેનેટની મંજુરી જરૂરી છે અને આ રીતે ટ્રમ્પ દ્વારા કરાતી નિયુક્તિને બહાલી મળશે જયારે બીજી તરફ હાઉસ ઓફ રીપ્રેઝન્ટેટીવમાં વિપક્ષની બહુમતીથી ટ્રમ્પના આરોગ્ય સહિતના કાર્યક્રમોને હવે થોડી ટફ સ્થિતિનો સામનો કરવો પડશે.